CELEX: 32020R1684
Language: fi
Date: 2020-11-12 00:00:00
Title: Komission asetus (EU) 2020/1684, annettu 12 päivänä marraskuuta 2020, kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen VI muuttamisesta (ETA:n kannalta merkityksellinen teksti)

13.11.2020   
               
               
                  FI
               
               
                  Euroopan unionin virallinen lehti
               
               
                  L 379/42
               
            
         KOMISSION ASETUS (EU) 2020/1684,
         annettu 12 päivänä marraskuuta 2020,
         kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen VI muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kosmeettisista valmisteista 30 päivänä marraskuuta 2009 annetun Euroopan parlamentin ja neuvoston asetuksen (EY) N:o 1223/2009 (1) ja erityisesti sen 31 artiklan 2 kohdan
         sekä katsoo seuraavaa:
         
                     (1)
                  
                  
                     Kuluttajien turvallisuutta käsittelevä tiedekomitea, jäljempänä ’SCCS’, totesi 13 päivänä joulukuuta 2019 antamassaan lausunnossa, (2) jäljempänä ’SCCS:n lausunto’, että aineen Methoxypropylamino Cyclohexenylidene Ethoxyethylcyanoacetate käyttö UV-suodattimena kosmeettisissa valmisteissa enintään 3 prosentin pitoisuutena on turvallista. SCCS:n lausunnossa ei arvioitu myrkyllisyyttä hengitysteiden kautta, koska siitä ei ollut toimitettu tietoja. SCCS:n lausuntoa ei näin ollen sovelleta suihkutettaviin kosmeettisiin valmisteisiin, jotka voisivat aiheuttaa loppukäyttäjän keuhkojen altistumista hengitysteiden kautta.
                  
               
                     (2)
                  
                  
                     SCCS totesi lausunnossaan lisäksi, että Methoxypropylamino Cyclohexenylidene Ethoxyethylcyanoacetate on sekundäärinen amiini ja siksi altis nitrosaatiolle ja nitrosamiinin muodostumiselle. Sitä ei pitäisi käyttää yhdessä nitrosoivien aineiden kanssa. Nitrosamiinipitoisuuden tulisi olla alle 50 ppb.
                  
               
                     (3)
                  
                  
                     SCCS:n lausunnon perusteella ja tekniikan ja tieteen kehityksen huomioon ottamiseksi aineen Methoxypropylamino Cyclohexenylidene Ethoxyethylcyanoacetate käyttö UV-suodattimena kosmeettisissa valmisteissa olisi sallittava enintään 3 prosentin pitoisuutena, lukuun ottamatta valmisteita, jotka voivat aiheuttaa loppukäyttäjän keuhkojen altistumista hengitysteitse.
                  
               
                     (4)
                  
                  
                     Sen vuoksi asetuksen (EY) N:o 1223/2009 liitettä VI olisi muutettava.
                  
               
                     (5)
                  
                  
                     Tässä asetuksessa säädetyt toimenpiteet ovat kosmeettisten valmisteiden pysyvän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1223/2009 liite VI tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä marraskuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 342, 22.12.2009, s. 59.
         
            (2)  SCCS/1605/19.
      
      
         
            LIITE
            Lisätään asetuksen (EY) N:o 1223/2009 liitteeseen VI viitenumerokohta seuraavasti:
            
               
                           Viitenumero
                        
                        
                           Aineiden tunnistaminen
                        
                        
                           Edellytykset
                        
                        
                           Käytön edellytysten ja varoitusten sanamuoto
                        
                     
                           Kemiallinen nimi/INN/XAN
                        
                        
                           Ainesosien yleisten nimien luettelossa esiintyvä nimi
                        
                        
                           CAS-numero
                        
                        
                           EY-numero
                        
                        
                           Valmistetyyppi, kehon osat
                        
                        
                           Enimmäispitoisuus käyttövalmiissa valmisteessa
                        
                        
                           Muut
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           ”32
                        
                        
                           2-etoksietyyli-(2Z)-2-syano-2-[3-(3-metoksipropyyliamino)sykloheks-2-en-1-ylideeni]asetaatti
                        
                        
                           Methoxypropylamino Cyclohexenylidene Ethoxyethylcyanoacetate
                        
                        
                           1419401-88-9
                        
                        
                           700-860-3
                        
                        
                            
                        
                        
                           3 %
                        
                        
                           
                                       —
                                    
                                    
                                       Ei saa käyttää valmisteissa, jotka voivat aiheuttaa loppukäyttäjän keuhkojen altistumista hengitysteitse.
                                    
                                 
                                       —
                                    
                                    
                                       Älä käytä nitrosoivissa reaktiojärjestelmissä. — Nitrosamiinipitoisuus enintään 50 μg/kg.
                                    
                                 
                                       —
                                    
                                    
                                       Säilytettävä nitriittivapaissa säiliöissä.”